કૉકટેલ ઇઅર-રિંગ શોલ્ડર સુધી પહેરાય છે. આમાં મેટલ, ગ્લાસ, પ્રેશિયસ સ્ટોન, બીડ્સ, વુડ, ગોલ્ડ વગેરે મટીરિયલ વાપરવામાં આવે છે. કૉકટેલ ઇઅર-રિંગમાં વચ્ચે રિંગની જેમ જ મોટી સાઇઝના સ્ટોન અને આજુબાજુ નાના સ્ટોન હોય છે અથવા આખી મોટી ઇઅર-રિંગ હોય છે જેમાં બારીક સ્ટોન હોય છે. એવી પણ કૉકટેલ ઇઅર-રિંગ હોય છે જેમાં માત્ર મોટી સાઇઝનો સ્ટોન જ હોય છે. જ્યારે કૉકટેલ ઇઅર-રિંગ પહેરો ત્યારે ગળામાં કંઈ ન પહેરવું, કેમ કે જો તમે હેવી કૉકટેલ ઇઅર-રિંગ પહેરો અને ગળામાં પણ કંઈ પહેરશો તો એકદમ ગૉડી લાગશે. કૉકટેલ રિંગ અને ઇઅર-રિંગમાં શું ખાસ છે એ જણાવતાં માનિની કહે છે, ‘પહેલાં આમાં બહુ કલર જોવા મળતા નહોતા અને સ્મૉલ સાઇઝની આવતી હતી, પણ હવે આમાં કલરમાં પણ વરાઇટી જોવા મળે છે અને સાઇઝ પણ મોટી આવવા લાગી છે. બીજું, હવે કૉકટેલ જ્વેલરી માત્ર સેલિબ્રિટીઓ જ નહીં; બધા પહેરવા લાગ્યા છે.’